|  |  |  |
| --- | --- | --- |
|  | **REPUBLIKA HRVATSKA****ZAGREBAČKA ŽUPANIJA****GRAD SVETI IVAN ZELINA****GRADONAČELNIK** |  |
|  |
|  | KLASA: 320-01/21-01/05URBROJ: 238-30-02/18-22-19 |  |

Na temelju članka 15. stavka 1. Programa mjera potpora male vrijednosti u poljoprivredi Grada Svetog Ivana Zeline za razdoblje 2021. do 2027. godine („Zelinske novine“,br.7/21) te članka 51. Statuta Grada Svetog Ivana Zeline („Zelinske novine“,7/21), gradonačelnik Grada Svetog Ivana Zeline dana 11. siječnja 2022. godine raspisuje

**JAVNI POZIV**

**za dodjelu potpora Grada Svetog Ivana Zeline za edukaciju i stručno osposobljavanje**

**u 2022. godini**

**1. Predmet javnog poziva:**

Dodjela bespovratnih novčanih sredstava – mjere potpore za edukaciju i stručno osposobljavanje za rad u poljoprivredi i na gospodarstvu/kućanstvu - pohađanje tečajeva potrebnih za bavljenje određenom proizvodnjom ili uslugom na poljoprivrednom gospodarstvu, stručno osposobljavanje po posebnim programima te zakonski obvezno stručno osposobljavanje vezano uz poljoprivrednu proizvodnju u iznosu od 50% ukupnih troškova tečaja, a najviše do 500,00 kuna po jednom polazniku, izuzev polaznika tečaja za edukaciju Održive upotrebe pesticida gdje iznos potpore po pojedinom korisniku iznosi 50,00 kuna.

**2. Vrijeme trajanja javnog poziva**:

Javni poziv je otvoren do 20. prosinca 2022. godine, a zahtjevi se rješavaju prema redoslijedu prispijeća do utroška sredstava.

**3. Potrebna dokumentacija:**

* Zahtjev za dodjelu potpora edukacije i stručnog osposobljavanja za rad u poljoprivredi u 2022. godini;
* Dokaz o položenom tečaju;
* Dokaz da je podnositelj (pojedinac) zahtjeva upisan u Upisnik poljoprivrednih gospodarstava;
* Kopiju računa o nastalim troškovima, ako zahtjev podnosi pojedinačno;
* Dokaz da nositelj obiteljskog gospodarstva i njegovi članovi nemaju dugovanja prema Proračunu Grada Svetog Ivana Zeline;
* Obostrana kopija osobne iskaznice;
* Kopija žiro računa i IBAN.

Zahtjev se podnosi na obrascu MPG41.

Obrasci na kojima se podnose zahtjevi, svim zainteresiranima biti će dostupni u:

* Upravnom odjelu za gospodarstvo, stambeno-komunalne djelatnosti i zaštitu okoliša Grada Sv. Ivana Zeline), Trg Ante Starčevića 12 (I kat, soba 41) ili [www.zelina.hr](http://www.zelina.hr/).

Zahtjevi koji nemaju priloženu potpunu dokumentaciju, odnosno koji ne udovoljavaju svim uvjetima Javnog poziva neće se razmatrati.

**4. Opći uvjeti i kriteriji za dodjelu potpora Grada Svetog Ivana Zeline:**

Javnom pozivu za potpore edukacije i stručnog osposobljavanja za rad u poljoprivredi Grada Svetog Ivana Zeline mogu pristupiti poljoprivredna gospodarstva upisana u Upisnik poljoprivrednih gospodarstava samostalno ili preko ovlaštenih institucija za provedbu izobrazbe, a koji ispunjavaju slijedeće uvjete:

* imaju prebivalište, odnosno sjedište u Gradu Svetom Ivanu Zelini;
* položen tečaj kod institucije ovlaštene od strane Ministarstva poljoprivrede za provođenje izobrazbe;
* sklopljen Ugovor sa Gradom Sveti Ivan Zelinom (samo za institucije koje provode izobrazbu);
* da ispunjavaju uvjete propisane Programom mjera potpora male vrijednosti u poljoprivredi Grada Svetog Ivana Zeline

Sukladno Uredbi de minimis iznos potpore male vrijednosti koji je dodijeljen jednom obiteljskom poljoprivrednom gospodarstvu ne smije prijeći iznos 20.000,00 EUR-a tijekom razdoblja od tri fiskalne godine.

Gradska potpora korisnicima se odobrava nakon provjere dokumentacije i do iskorištenja proračunskih sredstava.

**5. Naziv i adresa tijela kojem se zahtjev podnosi:**

Zahtjev i pripadajuća dokumentacija dostavljaju se na adresu:

**Grad Sveti Ivan Zelina, Upravni odjel za gospodarstvo, stambeno-komunalne djelatnosti i zaštitu okoliša, Trg A. Starčevića 12, 10380 Sveti Ivan Zelina s naznakom “Zahtjev za potpore u poljoprivredi” ili osobno u tajništvo, soba 24.**

**6.Informacije:**

Sve informacije mogu se dobiti u Upravnom odjelu za gospodarstvo, stambeno-komunalne djelatnosti i zaštitu okoliša Grada Svetog Ivana Zeline, tel. 01/2019-212, 01/2019-204 radnim danom od 8,00 do 15,00 sati.

 **GRADONAČELNIK**

 **Hrvoje Košćec, v.r.**